بو گون 3 اکتبر، تورک اؤلکه‌لرین امکداش‌لیغی گونودور.
آذربایجان خاریجی ایشلر باخانلیغی، "تورک اؤلکه‌لرین امکداش‌لیغی گونو" دولاییسییلا یازی‌لی اچیقلاما یاییملادی.
آچیقلامادا،
تورک اؤلکه‌لرین امکداش‌لیق شوراسی‌نین (تورک کنه‌شی-تورک شوراسی) اورتاق تاریخ، دیل، کیم‌لیک و مدنیت کیمی دؤرد تمل اساسیندا قورولدوغو، عضو اؤلکه‌لر آراسیندا ایش بیرلیگی ایله دایانیشمانین گلیشمه‌سی باخیمین‌دان اؤنم‌لی بیر بؤلگه‌سل پلاتفورم اولدوغو بیلدیریلدی.
2009دا تورکیه، آذربایجان، قازاقیستان و قیرقیزیستان آراسیندا تورک اؤلکه‌لرین امکداش‌لیق شوراسینی حیاتا گئچیرن ناخجیوان آنلاشما‌سی‌نین ایمضالاندیغی 3 اوکتبرین هر ایل "تورک اؤلکه‌لرین امکداش‌لیغی گونو" کیمی قوتلاندیغی بیلدیریلن آچیقلامادا،
"تورک کنه‌شی اورتاق تاریخ، دیل، کیم‌لیک و مدنیت کیمی دؤرد تمل اساسیندا قورولان، عضو اؤلکه‌لر آراسیندا ایش بیرلیگی ایله دایانیشمانین گلیشمه‌سی باخیمین‌دان اؤنم‌لی بیر بؤلگه‌سل پلاتفورمدور. آذربایجان، تورک شوراسی‌نین عضوو، قارداش اؤلکه‌لرله ایکی‌لی و چوخ طرف‌لی ایلیشکی‌لره بؤیوک دیر وئریر. آذربایجان، عضو اؤلکه‌لر آراسیندا قارشی‌لیق‌لی گوونین گوجلندیریلمه‌سی، بؤلگه و بؤلگه دیشیندا باریشین قورونماسی، اورتاق ماراق‌لاری احاطه ائدن وئریملی ایش بیرلیک‌لری‌نین تشویقی، تیجارت و سرمایه‌لر اوچون مثبت شرایطین یارادیلماسی دا داخیل اولماقلا تشکیلاتین بوتون اماجلارینا صادق‌دیر"ایفاده‌لرینه یئر وئریلدی.
